The Greenstone Librarian Interface - Help Pages

| 5.7: กำลังนำเข้าเมทาดาทาที่กำหนดก่อนหน้านี้ |

ส่วนนี้จะอธิบายวิธีการนำเข้าเมทาดาทาที่ได้กำหนดไว้ก่อนหน้านี้ ซึ่งเป็นเมทาดาทาที่กำหนดให้กับเอกสารก่อนเพิ่มเอกสารเข้าไปในคอลเลกชัน

ถ้าเคยกำหนดเมทาดาทาในฟอร์มที่ส่วนติดต่อผู้ใช้สำหรับบรรณารักษ์รู้จักให้กับแฟ้มไว้ก่อนหน้านี้แล้ว -- ตัวอย่างเช่น เมื่อคุณเลือกเอกสารจากคอลเลกชันกรีนสโตนที่มีอยู่ -- ระบบจะนำเข้าเมทาดาทาโดยอัตโนมัติเมื่อคุณเพิ่มแฟ้ม เมื่อต้องการดำเนินการเช่นนั้น คุณจะต้องทำการแมปเมทาดาทานั้นให้เข้ากับชุดข้อมูลเมทาดาทาที่สามารถเรียกใช้งานได้ในคอลเลกชันก่อน

ส่วนติดต่อผู้ใช้สำหรับบรรณารักษ์จะแสดงข้อมูลที่จำเป็นขึ้นบนหน้าจอ โดยจะแสดงวิธีดำเนินการอย่างสั้น และจากนั้นจึงแสดงชื่อขององค์ประกอบเมทาดาทาที่กำลังนำเข้าเหมือนกับที่ปรากฎในแฟ้มต้นฉบับ คุณจะไม่สามารถแก้ไขหรือเปลี่ยนแปลงเขตข้อมูลนี้ได้ ต่อไปให้คุณเลือกชุดข้อมูลเมทาดาทาที่จะแมปเข้ากับองค์ประกอบใหม่ จากนั้นเลือกองค์ประกอบเมทาดาทาที่เหมาะสมในชุดนั้น ระบบจะเลือกเมทาดาทาที่ตรงกันที่สุดสำหรับเมทาดาทาใหม่ให้โดยอัตโนมัติโดยพิจารณารูปแบบของชุดข้อมูลและองค์ประกอบ

หลังจากได้ทำการตรวจสอบการแมปเรียบร้อยแล้ว คุณสามารถเลือก "เพิ่ม" เพื่อเพิ่มองค์ประกอบเมทาดาทาใหม่ไปยังชุดข้อมูลเมทาดาทาที่เลือกไว้ได้ (ฟังก์ชันนี้จะเปิดใช้งานเฉพาะเมื่อไม่มีองค์ประกอบเมทาดาทาที่มีชื่อเดียวกันภายในชุดข้อมูลที่เลือก) "ผสาน" จะแมปองค์ประกอบใหม่เข้ากับองค์ประกอบที่ผู้ใช้เลือก สุดท้ายนี้ "ละเว้น" จะไม่นำเข้าข้อมูลเมทาดาทาใดๆ ที่มีชื่อองค์ประกอบนี้ ทันทีที่คุณระบุวิธีการนำเข้าชิ้นส่วนของเมทาดาทาที่แน่นอน ข้อมูลการแมปจะถูกเก็บไว้ตลอดอายุของคอลเลกชันนั้น

สำหรับรายละเอียดเกี่ยวกับแฟ้ม metadata.xml ซึ่งโปรแกรมกรีนสโตนใช้จัดเก็บเมทาดาทา ให้ดูบทที่ 2 ของแนวทางสำหรับนักพัฒนาโปรแกรมกรีนสโตน -- การเผยแพร่ข้อมูลจากเอกสารของคุณ