The Greenstone Librarian Interface - Help Pages

| 4.8: การกรองแผนผังรูปต้นไม้ |

"การกรอง" แผนผังรูปต้นไม้ของคอลเลกชันและพื้นที่ทำงานจะอนุญาตให้คุณกำหนดการค้นหาแฟ้มที่เฉพาะเจาะจงให้แคบลงได้

เมนูแบบหล่นลง "แสดงแฟ้ม" ที่อยู่ภายใต้แผนผังแต่ละตัวจะแสดงรายการของตัวกรองที่มีกำหนดไว้แล้ว เช่น "รูป" การเลือกตัวกรองนี้จะเป็นการซ่อนแฟ้มอื่นๆ ทั้งหมดในแผนผังแบบชั่วคราว เมื่อต้องการคืนค่าแผนผัง ให้เปลี่ยนตัวกรองกลับไปที่ "แฟ้มทั้งหมด" การปฏิบัติการเหล่านี้จะไม่เป็นการปรับเปลี่ยนคอลเลกชัน หรือไม่กระทบต่อโฟลเดอร์ในแผนผัง

คุณสามารถระบุตัวกรองที่กำหนดเองได้ด้วยการพิมพ์รูปแบบที่ต้องการให้ตรงกับแฟ้ม (เฉพาะโหมดผู้เชี่ยวชาญระบบห้องสมุด และโหมดผู้ชำนาญการเท่านั้น) ให้ใช้ตัวย่อระบบแฟ้มมาตรฐาน เช่น "*.doc" ("*" ตรงกับอักขระใดก็ได้)